laion/Wikipedia-Exotic huggingface dataset:
נהר שייר

נהר שייר (באנגלית: Shire River) הוא הנהר הארוך ביותר במלאווי, ומהווה את המוצא היחיד של אגם מלאווי. נהר שייר זורם דרומה לכיוון הנהר זמבזי, הזורם במוזמביק ומתאחד איתו. אורך הנהר 402 קילומטרים. אזור אגן הניקוז שלו משתרע על שטח של 124,500 קילומטרים רבועים. מקור נהר שייר באגם מלאווי, והוא זורם כ-12 קילומטרים לפני שהוא נכנס לאגם מלומבה (אנ'). הוא מנקז את אגם מלומבה, וזורם דרומה דרך הפארק הלאומי Liwonde (אנ'). לאורך חופי האגם ישנם ריכוזים גדולים של היפופוטמים ותנינים. בין הערים מאטופה וצ'יקוואווה, גולש הנהר מגובה של 400 מטרים דרך סדרה של מפלים וגאיות, כולל גם מפלי קאפאצ'ירה. באזור זה משנה הנהר את אופי זרימתו בגלל הפרשי הגבהים ולכן הוקמו לאורכו שני סכרים, הכוללים תחנות כוח הידרואלקטריות מצפון-מערב לעיר בלנטייר. תחנת הכוח הראשונה הוכנסה לפעולה בשנת 1967, והתחנה השנייה החלה לפעול בשנת 1973. לאחר שהנהר עובר את העיר צ'יקוואווה, הוא פונה לדרום-מזרח, ונכנס למישור מוזמביק השטוח. היובל הגדול של נהר שייר הוא נהר רואו (אנ'), שהוא אחד מיובליו הבודדים הזורמים כל השנה, נהר רואו, מצטרף לנהר שייר סמוך לעיר המלאווית צ'ירומו. אזור זה הוא אזור שטוח, על כן זרימת הנהר איטית מאוד והמים בוציים. הם זורמים באיטיות דרך אזור המכונה ביצת הפיל (אנ') לפני שהם מגיעים למפגש עם נהר זמבזי מדרום לעיירה סנה, שבמוזמביק. בשנת 1859 הפליגו אנשי משלחת הזמבזי השנייה, של דייוויד ליווינגסטון במעלה נהר שייר. מדיה וקבצים בנושא נהר שייר בוויקישיתוף A morning on the Shire River, Malawi, סרטון בערוץ "RSafay", באתר יוטיוב (אורך: 3:54) נהר שייר, באתר אנציקלופדיה בריטניקה (באנגלית) תמונות נהר שייר שצולמו על ידי Michael K. Oliver הנהר שייר, באתר solimarinternational (באנגלית) "The Ruins of the Moment: Shire River, Malawi — Photos by Pete McGregor". 20 בדצמבר 2010. {{cite web}}: (עזרה) Cay Lienau: Malawi . 1981, p. 133 Briggs, Philip (2016). Malawi (באנגלית). Bradt Travel Guides. p. 9. ISBN 9781784770143.
7 (אלבום של עדן בן זקן)

7 הוא אלבום האולפן השביעי של הזמרת הישראלית עדן בן זקן. האלבום יצא לאור ב-13 ביוני 2023, בהוצאת חברות התקליטים שרית הפקות והליקון ארומה מיוזיק. לפי יציאתו של האלבום והקונספט עליו התבסס, הופצו הסינגלים "להיות שלך" (ביחד עם מאיה דדון), "כינורות", "ראשון בבוקר" (ביחד עם אנה זק ונונו), "ריגוש זמני" ו"מילה טובה". בהמשך, הופצו "משחק קלפים", "עמנואלה" ו"ילדת רחוב". הקונספט של 7 מציג את בן זקן שכובה על ארבעה מסכי טלוויזיה, בהם משודרים הנושא של הסינגלים שהופצו. האלבום 7 באתר ספוטיפיי 7, 2023-06-13, נבדק ב-2023-08-03 Release formats for 7 on May 30, 2023: "7". באתר ספוטיפיי. "7". באתר אפל מיוזיק.
סולי מקלאוד

סולי מקלאוד (באנגלית: Solly McLeod נולד ב-11 בפברואר 2000) הוא שחקן קולנוע וטלוויזיה בריטי. מקלאוד הוא בנם של המוזיקאים איימי לאונרד ורורי מקלאוד, סולי גדל באורקני לפני שמשפחתו עברה ללונדון בגיל 10 כשהוריו נפרדו. הוא למד בבית הספר לדרמה "Unseen" בלונדון. מאפריל 2021 ואילך צילם מקלאוד ארבעה פרויקטים כשיום מנוחה בלבד בין כל אחד מהם. בשנת 2022 הוא שיחק בסדרת הטלוויזיה "The Rising", בפרק בסדרת הטלוויזיה זרה. ובסדרת הטלוויזיה בית הדרקון ששודרה בערוץ HBO. שנה לאחר מכן הוא שיחק בתפקיד ראשי בסדרת הטלוויזיה "טום ג'ונס" ולאחר מכן הצטלם למותחן הטלוויזיה "ג'ריקו רידג'", שצולם בקוסובו. בסדרה משחק מקלאוד לצד סופי ויילד והאנה וודינגהם. באותה שנה לוהק לצד ויגו מורטנסן, לתפקיד במערבון, "The Dead Don't Hurt" ולפרויקט העתידי בשם "ביץ' בויז". סולי מקלאוד, במסד הנתונים הקולנועיים IMDb (באנגלית) Potton, Ed (1 במאי 2023). "Move over, Poldark! Meet Solly McLeod, TV's new period pin-up". The Times. נבדק ב-1 במאי 2023. {{cite web}}: (עזרה) "Who is Ser Joffrey Lonmouth in House of the Dragon and who plays him?". Radio Times. "Stars of Tomorrow 2022: Solly McLeod (actor)". Screen Daily. "New 'Tom Jones' Footage Spotlights Solly McLeod and Sophie Wilde's Sizzling Chemistry". Collider. "Solly McLeod & Sophie Wilde Starring In 'Tom Jones' Reimagining For Masterpiece, Mammoth Screen & ITV". Deadline. "Viggo Mortensen to direct, star in 'The Dead Don't Hurt' with Vicky Krieps, Solly McLeod". Screen Daily. "House Of The Dragon' Actor Solly McLeod Signs With CAA". Deadline. "Up & Comers Levi Miller, Solly McLeod, Isabella Pappas, Lou Llobell, Izuka Hoyle Star In Teen Thriller 'Beach Boys' – Cannes Market". Deadline.
הווארד נמרוב

הווארד נֶמֶרוֹב (Howard Nemerov;‏ 29 בפברואר 1920 – 5 ביולי 1991), משורר יהודי-אמריקאי. נמרוב היה אחיה של הצלמת בעלת המוניטין דיאן ארבוס. בעת מלחמת העולם השנייה שירת נמרוב כטייס, תחילה בחיל האוויר הקנדי, ואחר כך בחיל האוויר האמריקאי. רבים משיריו מביאים ציורים, מילים וביטויים משירותו כטייס. ניסיונו זה שימש אותו גם בעת שהתייצב בין ראשי המתנגדים למלחמה בווייטנאם. הווארד נמרוב התמנה במהלך חייו פעמיים למשרת "משורר המדינה" האמריקאי (Poet Laureate), כבוד שרק טובי המשוררים זכו בו. הוא פרסם למעלה מעשרה כרכים של שירה, מסות ופרוזה. טרם תורגם לעברית ספר מספריו. שירים בודדים משלו, שתרגמו גיורא לשם, משה דור ואחרים, נדפסו בכתבי העת העבריים. פרס פוליצר פרס על-שם גוגנהיים פרס בולינגן לשירה המלחמה באוויר מאת הווארד נמרוב מאנגלית: אברהם עוז מַזְָל שֶׁאֶת מֵתֵינוּ לֹא רָאִינוּ. הֵם לֹא טָרְחוּ לָבוֹא לְהִתְפַּגֵּר, רַק נִשְׁאֲרוּ שָׁם, בְּמֶרְחָק סָבִיר. הִיא נְקִיָּה, מִלְחֶמֶת הָאַוִּיר. רוּחוֹת הֵן לֹא יָשׁוּבוּ לְסַפֵּר כֵּיצַד הֻכּוּ לָאָרֶץ אוֹ לַיָּם, וְרַק נוֹתְרוּ שׁוֹתְקוֹת, בִּמְעוֹף הָרוּחַ, צְלָלִים נֶעֱלָמִים, הִרְהוּר שָׁכוּחַ. לֹא מַצֵּבוֹת, רַק צְרוֹר מִלּוֹת הֶסְפֵּד, דִּבְרֵי רַבִּים בְּשֵׁם הַמְעַטִּים מֵאֵשׁ הַקְרָב, סוֹפְדִים אַנְשֵׁי הַחַיִּל, אֶל רוּּם כּוֹכָב, זוֹקְפִים רֹאשָׁם שָׁמַיִּם. הָיְתָה זוֹ מִלְחָמָה טוֹבָה: נִצַּחְנוּ! כְּאִלּוּ מָוֶת לֹא הָיָה, אֵלִי! הַמְנֻצָּחִים יָעִידוּ, בְּלִי סָפֵק, אוֹתָם הוֹתַרְנוּ בָאַוִּיר הָרֵיק. The Image of the Law (1947)‎ The Salt Garden (1955)‎ Mirrors and Windows (1958)‎ The Winter Lightning: Selected Poems (1968)‎ The Collected Poems of Howard Nemerov (1977)‎ Trying Conclusions: New and Selected Poems, 1961-1991 (1991)‎ The Melodramatists (1949)‎ Federigo: Or the Power of Love (1954)‎ The Homecoming Game (1957)‎ תרגומי כתביו לעברית שיר לשנת הלימודים: "בני ואני מחזיקים ידיים", באתר ynet, 4 בספטמבר 2011 כיוון ששאלת על קו הגבול בין פרוזה לשירה, בבלוג "מכרות נטושים" משה דור, Ultima Ratio Reagan, באתר ynet, 9 בנובמבר 2009 הווארד נמרוב, באתר אנציקלופדיה בריטניקה (באנגלית) הווארד נמרוב, במסד הנתונים הקולנועיים IMDb (באנגלית) הווארד נמרוב, באתר MusicBrainz (באנגלית)
ג'יימס רמזי

ג'יימס רמזי (באנגלית: James Ramsay‏; 1789 – 23 ביוני 1854) היה צייר דיוקנאות בריטי, שעבד בצבעי שמן. רמזי נולד בשפילד, אביו רוברט רמזי היה אומן וסוחר, שקיבל את פרנסיס צ'נטרי כשוליה בשנת 1797. רוברט רמזי פרסם גם כמה תחריטים של ג'ון רפאל סמית'. בעודו צעיר, ג'יימס רמזי צייר באופן מקצועי בעסק המשפחתי, והציג בגיל 17. ג'יימס רמזי נפטר, לאחר מחלה ממושכת, ברחוב בלקט 40, ניוקאסל על הטיין ב-23 ביוני 1854, בהיותו בן 68. שמו של רמזי הופיע לראשונה בקטלוג של תערוכת האקדמיה המלכותית לשנת 1803, כאשר שלח דיוקן עצמי. שלוש שנים מאוחר יותר הוא הציג דיוקן של הנרי גרטן, ובשנת 1810 של ג'ון טאונלי. ב-1811 תרומותיו כללו דיוקנאות של הרוזן ממוארה ושל לורד קוקרן, וב-1813 את זה של הלורד בראוהם, שאותו צייר שוב ב-1818. בשנת 1814 שלח רמזי לאקדמיה שני נושאים מכתבי הקודש, "פיטר מכחיש את ישו" ואת "החזרה בתשובה של פיטר", וב-1819 תצוגות של "מנזר טיינמות' " ושל מגני הצפון והדרום", אך יצירותיו היו בעיקר פורטרטים. דיוקן של צ'ארלס גריי, הארל גריי השני, שצויר עבור האגודה הספרותית והפילוסופית של ניוקאסל-על-טיין, ולאחר מכן היה בבית העירייה של ניוקאסל, הוצג ב-1837, יחד עם זה של ד"ר תומאס אליוטסון, שהוצג בקולג' המלכותי לרופאים. דיוקנו של הנרי גרטן, שעבר במשפחת גרטן, נחקק במצוטינט על ידי צ'ארלס טרנר, ועותק שלו מאת סר תומאס אלפרד ג'ונס הועבר לגלריה הלאומית של אירלנד. רמזי גם הציג נושאים מכתבי קודש, היסטוריים במוסד הבריטי, כולל "יצחק מברך את יעקב", ב-1813, "משפטו של המלך צ'ארלס הראשון", ב-1829, ו"כניסת הנסיך השחור ללונדון", ב-1841; וגם כמה דיוקנאות באגודת האמנים הבריטיים. בערך ב-1847 עזב רמזי את לונדון לניוקאסל-על-טיין, אבל הוא המשיך להציג באקדמיה המלכותית, שם היה לו דיוקן נוסף ב-1849. הוא זכה להצלחה, וצייר פורטרטים של בני משפחות הלורד קליפורד, ג'יימס נורת'קוט, דיוניסיוס לרדנר ורבים אחרים. דיוקן ג'יימס לאש דיוקן הנרי הווארד דיוקן ריצ'רד גרינגר מדיה וקבצים בנושא ג'יימס רמזי בוויקישיתוף Art UK | Search Search, artuk.org (באנגלית) Hall, Marshall. "Ramsay, James". Oxford Dictionary of National Biography (online ed.). Oxford University Press. Lee, Sidney, ed. (1896). "Ramsay, James (1786-1854)" . Dictionary of National Biography. Vol. 47. London: Smith, Elder & Co.
ג'ון רוברטסון ריד

ג'ון רוברטסון ריד (באנגלית: John Robertson Reid‏; 6 באוגוסט 1851 – 10 בפברואר 1926) היה צייר סקוטי שבילה את חיי עבודתו המוקדמים בסארי, ולאחר מכן מתחילת שנות ה-80 בקורנוול בדרום מערב אנגליה הפראי. הוא הפך לנשיא אגודת האמנים הבריטיים ב-1886 ושל אגודת הפסלים, והציירים ב-1898. תפקידים אלה העניקו לו כניסה לחברה הלונדונית, ומתחילת שנות ה-1900 הפך את לונדון לביתו. בשנותיו המאוחרות של ריד, סר ווינסטון צ'רצ'יל הצעיר נהג לצייר בחוץ בחברת ריד. הוא התאמן אצל ג'ורג' צ'למרס וויליאם מקטאגרט. סגנונו הבוגר הושפע מנושא הציור של הנטורליזם הכפרי (סר ג'ורג' קלוזן) והריאליסטים הצרפתים (ז'ול בסטיאן-לפאג') והוא גם הושפע מעט מהאימפרסיוניזם. הוא מצא את ההצלחה הראשונה עם סצנות טבעיות באזור הכפרי של סארי, והיה בולט באותה תקופה בציור הסצנות במקום עצמו, תוך שימוש באנשים מקומיים שכירים שהופיעו בסצנה. הוא גם צייר סצנות בולטות של משחקי קריקט כפריים, שאחת מהן מכילה פרטים המעניינים היסטוריונים של הספורט. זהו משחק קריקט כפרי, שצויר בשטח בחלק האחורי של בית הבאר, בווסט סאסקס. גם אחיותיו, ליזי ריד ופלורה מקדונלד ריד (1879–1929 לערך), היו אמניות. ריד היה דודו רבא של סר נורמן ריד, מנהל גלריית טייט. מדיה וקבצים בנושא ג'ון רוברטסון ריד בוויקישיתוף Art UK | Discover Artworks, artuk.org (באנגלית) Arrest of a Smuggler, web.archive.org, ‏2008-05-17 Liverpool Museum podcast, www.liverpoolmuseums.org.uk
Till There Was You

"Till There Was You" (עברית: "עד שהיית" או "עד שנשארת") הוא שיר מהמחזמר "איש המוזיקה" (The Music Man) שנכתב בידי מרדית' ווילסון. ב-1959 השיר היה לאחד מלהיטיה של הזמרת אניטה בראיינט, והתפרסם בעיקר בביצוע של החיפושיות בשנת 1963. השיר נכתב במקור בשם "Till I Met You" והביצוע היה של איילין וילסון בשנת 1950. ב-1957 השיר שונה לשמו Till There Was You. הוא בוצע בהצגה איש המוזיקה על ידי ברברה קוק, ובסרט שהתבסס על המחזה ב-1962 הוא בוצע בידי שירלי ג'ונס. השיר היה מלהיטיה הגדולים של בראיינט ב-1959. הוא הגיע למקום ה-30 ברשימת הבילבורד ולמקום ה-14 ברשימת הקאש בוקס. פול מקרטני התוודע לשיר לראשונה על ידי ביצוע של השיר בידי פגי לי בשנת 1961. היה זה מהשירים המוקדמים שהלהקה ביצעה, בין השאר בהופעותיה במועדון הכוכב בהמבורג. השיר נכלל בשירים שהחיפושיות שרו בפני אנשי דקה רקורדס כ"מבחן קבלה" לקבל את חסות החברה, מבחן שבו הם נכשלו, מה שנחשב לכישלון הגדול בתולדות חברת דקה רקורדס. השיר הוקלט בידי החיפושיות ב-1963 ונכלל באלבומם השני With the beatles ובאלבומם Meet The Beatles!. את השיר שר פול מקרטני מלווה בידי ג'ורג' הריסון וג'ון לנון שמלווים אותו בגיטרות ורינגו סטאר בתופי בונגו. אלמנתו של מחבר השיר נרדיט ווילסון, ציינה שהתמלוגים שעיזבון בעלה קיבל מהשיר בעקבות ביצוע החיפושיות עלו על כל התמלוגים שהעזבון קיבל מביצועיו הקודמים. השיר בוצע בגרסאות רבות נוספות במהלך השנים. מצעד שירי הביטלס של כאן 88 Till There Was You, בביצוע אניטה בראיינט, וידאו קליפ של השיר באתר יוטיוב Till There Was You, בביצוע החיפושיות, וידאו קליפ של השיר באתר יוטיוב מידע על היצירה "Till There Was You" באתר מיוזיק בריינז גרסאות נוספות ל"Till There Was You" באתר SecondHandSongs
The Beatles Anthology

The Beatles Anthology הוא מיזם משנות התשעים המתעד את להקת הביטלס מהקמתה ועד פירוקה, שכלל ספר עב כרס, סדרת טלוויזיה דוקומנטרית בת שמונה פרקים ושלושה אלבומי אוסף כפולים. הסדרה והאלבומים מכילים קטעי וידאו והקלטות נדירות. קטעי השמע של האנתולוגיה, בשלושה תקליטורים כפולים, מחולקים לפי שנות פעילותה של הלהקה: Anthology 1 (1958-1963) Anthology 2 (1964-1968) Anthology 3 (1968-1970) הסדרה שודרה בטלוויזיה הבריטית בסוף 1995 ובהמשך ברחבי העולם. בישראל שודרה בערוץ הראשון, עם הקדמה של יואב קוטנר לפני כל פרק. בספטמבר 1996 שווקה בקלטות וידאו ובלייזרדיסק במארזים בני שמונה חלקים. בשנת 2003 שווקה ב-DVD הכולל תקליטור תשיעי עם תוספות מיוחדות (בין היתר הוידאו קליפ ל-Real Love שלא נכלל בסדרה המקורית). את אלבומי האנתולוגיה הפיק וערך מפיקם של הביטלס, ג'ורג' מרטין, ואת עטיפת האלבומים ומארז הסרטים עיצב האמן והמוזיקאי קלאוס פורמן שפעל עם הביטלס בראשית דרכם ואף עיצב את עטיפת האלבום Revolver. לצורך הוצאת האנתולוגיה התאחדו חד-פעמית שלושת חבריה הנותרים של הביטלס, ואף הוציאו שני סינגלים חדשים: "Free as a bird" ו-"Real Love". Anthology 1 יצא בנובמבר 1995. האלבום הכפול הוא החלק הראשון מתוך The Beatles Anthology, ומופיעים בו שירים שהוקלטו על ידי הביטלס בין השנים 1958–1963. כמו כן מופיעים בו מספר ראיונות קצרים עם חברי הלהקה ועם אמרגנם בריאן אפשטיין. באוסף זה נכלל השיר Free as a bird ("חופשי כציפור"), שנכתב על ידי ג'ון לנון ב-1977. לאחר מותו של ג'ון לקחו שאר חברי הלהקה, ג'ורג' האריסון, פול מקרטני ורינגו סטאר את הקלטות השיר המקוריות, דגמו מהן את קולו של לנון, והוסיפו ליווי בנגינה ובקולות רקע. על גבי עטיפת האלבום בעיצובו של קלאוס פורמן, מוצגים הביטלס בשנותיהם הראשונות כלהקה, עם פיט בסט וסטיוארט סטאקליף, שמאוחר יותר עזבו את הביטלס. Anthology 2 יצא במרץ 1996. אלבום זה כולל קטעים נדירים או חלופיים מסבב הקלטות האלבום Help! עד להקלטות Magical Mystery Tour וסינגלים שהיו מתוכננים לצאת לפני הטיול שלהם להודו ב-1968. בנוסף, האלבום כולל שיר לא גמור של ג'ון לנון, Real Love, שהוקלט על ידי שאר חברי הלהקה. Anthology 3 יצא באוקטובר 1996. האלבום כולל קטעים נדירים וחלופיים מהשנתיים האחרונות של פעילותם. הוא כולל קטעים מזמן הקלטת האלבום הלבן עד להתפרקותם, אחרי ההקלטות האלבום Let It Be ב-1970. מידע על האלבום The Beatles Anthology באתר MusicBrainz
בוגיסלב התשיעי, דוכס פומרניה

בוגיסלב התשיעי, דוכס פומרניה (בגרמנית: Bogislaw IX, בפולנית: Bogusław IX‏; 1407/1410 – 7 בדצמבר 1446), היה דוכס פומרניה בפומרניה-שטולפ, ומקום מגוריו היה סטארגרד. בן דודו הראשון אריק מפומרניה ניסה לשווא להכיר בו כיורש שלו באיחוד קאלמאר. בוגיסלב היה בנם של בוגיסלב השמיני, דוכס פומרניה וסופיה מהולשטיין. לאחר מותו של בוגיסלב השמיני ב-1418, הדוכסית סופיה שימשה כעוצרת הממשלה עבור בוגיסלב התשיעי הצעיר עד 1425 בערך. הדוכס הצעיר ואמו היו מודאגים בתחילה בסכסוך דיוקסיית קמין שהחל תחת בוגיסלב השמיני. בהקשר זה, שניהם נודו, ובשנת 1434 הטיל הקיסר זיגיסמונד נידוי אימפריאלי על שניהם. הסכסוך הוסדר בתיווכו של קרוב משפחתה החזק, אריק מפומרניה, שהוכתר למלך איחוד קאלמאר ב-1397. אריק תיווך בחוזה שבו הוסדרה בחירת הבישופים בדיוקסיית קמין עם זכות אישור לדוכסי פומרניה. במקביל, הותירה הדיוקסיה את טענותיה לחופשיות אימפריאלית להתמוסס בשקט. הבישוף זיגפריד השני פון בוך, שהיה קודם לכן הקנצלר של אריק, פעל עבור מחוז קמין. בתקופת שלטונו של בוגיסלב ב-1432/1438 היה גם איום מצד ההוסיטים והופעת כופרים ולדנסים. במהלך המלחמה הפולנית-טבטונית (1431–1435), התנגד בוגיסלב לאבירים הטבטונים ותמך בממלכת פולין. מאוחר יותר הוא היה מעורב במאבקים הקשורים לבישופים של פומרניה. המלך אריק ניסה להכתיר את בן דודו הדוכס בוגיסלב התשיעי כיורשו בממלכות הנורדיות. הוא העביר אליו כמה טירות, את האי פון וכנראה גם את האי זילנד. אולם ב-1436, המועצה הקיסרית הדנית סירבה לאשר את הירושה הזו, ובמקום זאת קראה לכריסטופר מבוואריה למדינה ב-1438. כאשר המועצה האימפריאלית אפילו הדיחה את המלך אריק ב-1439 ובחרה בכריסטופר למלך ב-1440, נמוגו סיכוייו של בוגיסלב לכס המלכות. ב-7 בדצמבר 1446 מת בוגיסלב התשיעי לאחר מחלה ממושכת ונקבר במנזר מרינקרון, ובן דודו הראשון, אריק הראשון ירש את נחלותיו. ב-24 ביוני 1432, בפוזנן, הוא התחתן עם מריה ממזוביה, בתם של סימוביט הרביעי, דוכס מזוביה ואלכסנדרה מליטא. היו להם בנות, סופיה, שנישאה לאריק השני, דוכס פומרניה, ואלכסנדרה, ולפחות אחת בשם לא ידוע. מדיה וקבצים בנושא בוגיסלב התשיעי, דוכס פומרניה בוויקישיתוף
Air (שיר של מרקוס ומרטינוס)

"Air" (בעברית: "אוויר") הוא סינגל שהוקלט על ידי הצמד מוזיקלי הנורווגי מרקוס ומרטינוס. הוא יצא לאור ב-25 בפברואר 2023, על ידי חברת התקליטים יוניברסל מיוזיק, כסינגל שלא מתוך אלבום. השיר הגיע למקום הרביעי בסוורייטופליסטן, מצעד הסינגלים השוודי. השיר נכתב על ידי הצמד בהשתתפות ג'ימי "ג'וקר" תורנפלדט, ג'ו דב ולינאה דב. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות. בנובמבר 2022 נחשף כי השיר עתיד להשתתף במלודיפסטיבלן, הקדם השוודי לאירוויזיון 2023. הוא העפיל לשלב הגמר לאחר זכייתו במקצה השלישי של התחרות, שם קיבל 1,406,471 הצבעות. בגמר, דורג במקום השני עם 138 נקודות. "Sweden: The artists for Melodifestivalen 2023 revealed". EurovisionWorld.com (באנגלית בריטית). Christian Petersen. 2022-11-29. נבדק ב-2023-03-05. Picot, Nathan (2023-03-11). "Loreen wins Melodifestivalen and will represent Sweden for a second time". ESCXTRA.com (באנגלית בריטית). נבדק ב-2023-03-17.
מלחמת פולין–בוהמיה (1345–1348)

מלחמת פולין–בוהמיה או מלחמת פולין–צ'כיה (בפולנית: Wojna polsko-czeska) הייתה מלחמה בין ממלכת בוהמיה בפיקודו של יוהאן, מלך בוהמיה לבין ממלכת פולין בפיקודו של קז'ימייז' השלישי, מלך פולין בין השנים 1345 ו-1348.לאחר לחימה בשלזיה ובפולין קטן, התקדם הצבא הבוהמי לשלזיה ולפולין קטן ב-1345, כולל לבירה הפולנית קרקוב. שביתת הנשק שנחתמה מאוחר יותר באותה שנה התקיימה עד 1348, אז התחדשו פעולות האיבה. אף על פי שלפולין היה יתרון צבאי קל, המלחמה הסתיימה עם חתימת הסכם נמיסלוב בנובמבר 1348. לא בוצעו שינויים טריטוריאליים. הפולנים ויתרו על תביעותיהם כלפי שלזיה, והבוהמים ויתרו על תביעותיהם לכס המלכות הפולני. ממלכות בוהמיה ופולין נלחמו על שטחי גבול לפני כן מאז 990 לפחות; בשנת 1327, יוהאן, מלך בוהמיה פשט על שלזיה ופולין קטן והגיע לבירת פולין קרקוב. שלזיה, במיוחד, שחולקה למספר רב של דוכסויות שלזיה בעקבות פיצול פולין, הייתה יעד להתפשטות הבוהמית. המלך הפולני קז'ימייז' הגדול כבר הכיר בשליטה הבוהמית בשלזיה בחוזה טרנשין משנת 1335. עם זאת, לא פולין וגם בוהמיה לא היו מרוצים מהסטטוס קוו, ומדי כמה שנים הגבול היה עובר עקב משא ומתן דיפלומטי או מחטף צבאי קטן. הסיבה המיידית למלחמה הייתה מאסרו של קרל, בנו של יוהאן, על ידי הפולנים. בזמן שהוא שוחרר זמן קצר לאחר מכן, זה נתן לבוהמים עילה להתחיל במבצע צבאי נרחב יותר נגד פולין. הצבא הפולני, בהנהגת המלך ובסיוע יחידות ליטאיות, התקדם על גבול דוכסות טרופאו וכבש את הערים פשצ'ינה וריבניק. עם זאת, יוהאן, מלך בוהמיה עמד במחנה הצבאי ליד וודז'יסלאב. מול התקפת נגד בוהמית, נסוגו הפולנים לקרקוב. הצבא הבוהמי צר ללא הצלחה על קרקוב (פו') (בסביבות 12 עד 20 ביולי 1345), וספג תבוסות נוספות בקרב ללוב (פו') ובקרב פוגון (פו'). שביתת הנשק נחתמה מאוחר יותר באותה שנה, ועד מהרה מצאו עצמם הבוהמים בעמדה חזקה הרבה יותר, שכן קרל נבחר לקיסר האימפריה הרומית הקדושה ב-1346. הלחימה חודשה באביב/קיץ 1348, עם קרבות ליד ורוצלב (ברסלאו). מאחר שתוצאות הקרבות לא היו חד משמעיות, ואף נטו לטובת הצד הפולני, החליטו שני הצדדים ליישב את הסכסוך באמצעות דיפלומטיה, כדי להתמקד בעוד איומים אחרים (כגון, עבור פולין, זה של האבירים הטבטונים). המלחמה הסתיימה עם הסכם נמיסלוב שנחתם ב-22 בנובמבר 1348 שבו ויתרו הפולנים דה פקטו על תביעותיהם כלפי שלזיה (המסמכים אינם מכילים הצהרה ברורה לכך אך פורשו כך על ידי היסטוריונים מאוחרים יותר, מאחר שהותירה את רוב שלזיה בשליטה דה יורה של הבוהמים), והבוהמים ויתרו על תביעותיהם לכס המלכות הפולני. אולם לא התרחשו שינויים טריטוריאליים. הסכם זה חיזק את השליטה הבוהמית על רוב שלזיה. Clifford J. Rogers (2010). The Oxford Encyclopedia of Medieval Warfare and Military Technology. Oxford University Press. p. 288. ISBN 978-0-19-533403-6. Sebastian Siebel-Achenbach (21 בינואר 1994). Lower Silesia From Nazi Germany To Communist Poland 1942-49. Palgrave Macmillan UK. p. 10. ISBN 978-1-349-23216-1. {{cite book}}: (עזרה) Jamróz, Agata (2012). Monarchia Kazimierza Wielkiego (1333-1370). Rozdz. 4, Polityka zagraniczna Kazimierza Wielkiego. Uniwersytet Wrocławski. Wydział Prawa, Administracji i Ekonomii. pp. 93–98. Janusz Kurtyka (1 בינואר 1997). Tęczyńscy: studium z dziejów polskiej elity możnowładczej w średniowieczu. Secesja. pp. 156, 164. ISBN 978-83-86077-83-0. {{cite book}}: (עזרה)
כלב רועים אסייתי

כלב רועים מרכז אסיאתי, המכונה גם כלב רועים אסיאתי, הוא כלב רועים המשמש לשמירה על עדרים בעיקר מפני חיות טורפות כגון זאבים ודובים. מכאן נובע שמו בשפות רבות (וולקודב ברוסית - "מוחץ זאבים", מרגקי בטורקמנית - "מרסק זאבים"). בישראל לא התבסס הגזע ויש לו מגדלים אחדים. מקורו של כלב הרועים האסייתי הוא בארצות מרכז אסיה: טורקמניסטן, אוזבקיסטן, קזחסטן, קירגיזסטן, טג'יקיסטן, רוסיה ואיראן. הגזע הוא גזע עתיק שעבר ברירה טבעית קשה במדבריות והרי מרכז אסיה. קיימות עדויות לקיומו של הגזע מזה 4000 שנה. אריסטו תיאר את הגזעים "המזרחיים" ככאלה שנולדו מהכלאה של כלבים עם טיגריסים[דרוש מקור]. מדיה וקבצים בנושא כלב רועים אסייתי בוויקישיתוף על הגזע באתר ארגון הגזע של אמריקה
לרדת בתחנה (שיר של שירה לוי)

לרדת בתחנה הוא סינגל שהוקלט על ידי הזמרת והשחקנית הישראלית שירה לוי. השיר יצא לאור ב-17 במרץ 2019 כשיר הנושא של סדרת הנוער הישראלית "התחנה". השיר נכתב על-ידי נעם חורב, והולחן והופק מוזיקלית על-ידי חן מצגר-אדר. לוי נבחרה לבצע את השיר, אשר נכתב במיוחד לפסקול סדרת הנוער "התחנה", מאחר ששיחקה בה תפקיד ראשי וכן הייתה לה זיקה ניכרת למוזיקה. מילות השיר פרסו למעשה את מנעד הרגשות הנחווים בקרבם של מתנדבי מד"א, אשר את סיפורם מגוללת הסדרה. הווידאו קליפ הרשמי שיצא עבור השיר בוים על-ידי עודד רז בהפקת NMC Live. הקליפ הועלה ב-17 במרץ 2019 ומורכב למעשה מרצף רגעים הלקוחים מצילומי הסדרה. נכון למאי 2023, מונה הצפיות של הקליפ עומד על כ-1,119,000 צפיות. סרטון השיר "לרדת בתחנה" באתר יוטיוב "לרדת בתחנה": שירה לוי מוציאה שיר בכורה, באתר ynet, 17 במרץ 2019 לרדת בתחנה – שירה לוי | שיר הנושא של התחנה, באתר HOT Magazine, ‏2019-03-21 לרדת בתחנה - שירה לוי, נבדק ב-2023-05-21
שמואל אבן דנאן (השלישי)

הרב שמואל אבן דנאן השלישי (סביב ה'ש"י, 1540 – ט"ו באדר ה'שפ"ב, 1622) היה פרשן מקראי, דרשן, אב בית הדין ורבה של פאס בתחילת המאה השבע עשרה. מבין מתקני התקנות המרכזיים של יהדות מרוקו. נולד סביב שנת ה'ש"י בפאס לאביו רבי סעדיה - רבה של העיר. למד אצל חכמי העיר רבי שמואל חאגיז (הראשון) ורבי משה סידיקארו הלוי. בהמשך התמנה לסופר בית הדין. בתפקיד זה שימש יחד עם רבי מכלוף בן אסולין. בשנת ה'שנ"ב התמנה לדיין, ונמנה עם מתקני התקנות בעיר, מהם יש למנות את רבי יהודה עוזיאל, רבי סעדיה בן רבוח, רבי וידאל הצרפתי, רבי אהרן אבן חיים, רבי יחייא בירדוגו, רבי ישעיה בקיש, רבי שמואל בן חביב, ורבי שאול סירירו. רבי שמואל הקפיד לחתום על כל התקנות. בשנת ה'שס"ז, לאחר פטירתו של רבי סעדיה בן רבוח, התמנה לאב בית הדין וראש חכמי המעמד - ועמד בראש הדיינים מתקני התקנות. רבי שמואל נשא ונתן בהלכה עם חכמים מערי מרוקו ואלג'יריה. רבי שמואל לקח חלק בכתיבת קורות יהדות פאס, ותיעודיו נדפסו בספר 'דברי הימים של פאס'. נפטר בפאס בט"ו אדר ה'שפ"ב. רבי שאול סירירו הספידו. בנו רבי סעדיה היה אב בית הדין של פאס, לאחר פטירתו של רבי שאול סירירו. רבי שמואל שיכל בן אחר שנולד לו מנישואים שניים, שנפטר בגיל שנתיים. גיסו הוא רבי יעקב אבן דנאן, אב בית הדין ורבה של פאס. ספר חידושי דינים - חלק קטן מהם מחידושי הדינים נדפסו בספר 'תקנות חכמי פאס'. שאלות ותשובות - מקבץ מתשובותיו נדפסו בספר 'תקנות חכמי פאס', וכן תשובות נוספות פזורות בספרי חכמי מרוקו. תקנות - חתום על התקנות בין השנים ה'שנ"ב - ה'שע"ד. נדפסו תקנותיו בספר 'תקנות חכמי פאס', תשע"ג. ביאור למקרא - נדפסו מביאוריו בספר 'פאס וחכמיה'. ספר דרושים - בכתב יד. תקנות המגורשים רבי שמואל אבן דנאן באתר הספרייה הלאומית ראו: פאס וחכמיה ח"א עמ' 281. ראו 'מן הגנזים' חלק י' עמ' א. ראו דרושי מהרש"ש סירירו, ח"ב עמ' תרטו. מלכי רבנן בערכו. ראו פאס וחכמיה ח"ב עמ' 110. ראו: דברי הימים של פאס, הוצאת בניהו, עמ' 13. ראו 'דברי הימים של פאס', הוצאת בניהו, עמ' 84. ראו 'חידושי דינים' לרבי שמואל אבן דנאן בתוך: תקנות חכמי פאס עמ' תשעה. ראו פאס וחכמיה ח"ב עמ' 112 ואילך.
ימי בצורת

ימי בצורת הוא שיר בביצוע המוזיקאי והזמר הישראלי מתי כספי, שגם הלחין אותו למילותיו של יעקב גלעד. השיר נכלל באלבומו של כספי "סוף היום", שהתפרסם ב־1981. "ימי בצורת" היה אחד מלהיטיו של אלבום הסולו החמישי של כספי, "סוף היום". השיר הוא במקצב רגאיי ומתבסס על נגינת גיטרה שחוזרת על עצמה, נגינה שמכתיבה את ההרמוניות אך בה בשעה גם את הקצב הסינקופטי של השיר. השיר דורש עבודה מהירה ביד שמאל של הגיטרה. שיטת עבודה שכיחה אצל כספי הייתה להלחין ורק אחר כך להתאים את הלחן למילים שקיבל מפזמונאי, אבל בשיר הזה הוא עבד בסדר הפוך כשהלחין אותו לאחר שקיבל את הטקסט מיעקב גלעד: הסתכלתי עליו [על הטקסט... בשתיקה]. זה כאילו אני לא עושה כלום. אבל האמת היא שזה נכנס בי פנימה, ואני לאט לאט מתחיל לשמוע שזה מתחולל. בהתחלה אני רואה כאילו זה מתחולל בתוך המילים, כאילו הן מרצדות, ואחר כך פתאום אני מתחיל להרגיש את זה בבטן, ואני מרגיש שאני מוכן לזה. לקחתי את הגיטרה וזה התחיל. זה הפתיע גם אותי. — מתי כספי השיר ערך את הופעת הבכורה שלו במצעד הפזמונים השבועי של רשת ג' ב־14 באוקטובר 1981 במקום ה־27, והגיע למקום השמיני, מיקום השיא שלו, ב־15 בדצמבר 1981. השיר יצא מהמצעד ב־13 בינואר 1982 בתום 12 שבועות צעידה. אקורדי השיר "ימי בצורת" באתר Tab4u סרטון השיר "ימי בצורת" באתר יוטיוב מילות השיר "ימי בצורת" באתר שירונט כספי סיפר בהופעה שהשיר "כואב מאוד ליד שמאל" (עקב עבודת הגיטרה), ואף התבדח שאולי הוא לא היה צריך לכתוב אותו. השיר מוצג ב"פינה לשיפוטכם" של רשת ג' ב־6–7 באוקטובר 1981, באתר פזמונט, בדיקה אחרונה ב־21 במאי 2023 הסינגל "ימי בצורת", באתר סטריאו ומונו, בדיקה אחרונה ב־19 במאי 2023 עמוס אורן, שלום חנוך ומתי כספי: להיטים אחד-אחד, באתר habama.co.il, בדיקה אחרונה ב־21 במאי 2023 שי ליברובסקי, בית ספר למוזיקה, באתר כלכליסט, 3 בנובמבר 2014 נתוני היצירה, באתר אקו"ם, בדיקה אחרונה ב־21 במאי 2023 מתי כספי – סוף היום (1981 NMC), באתר matticaspi.co.il, בדיקה אחרונה ב־21 במאי 2023 הופעת בכורה במצעד רשת ג', באתר פזמונט, בדיקה אחרונה ב־21 במאי 2023 מיקום שיא במצעד השבועי של רשת ג' (8), באתר פזמונט, בדיקה אחרונה ב־19 במאי 2023 השיר יוצא ממצעד רשת ג', באתר פזמונט, בדיקה אחרונה ב־21 במאי 2023